Dezvoltarea unui vaccin este de obicei un proces îndelungat.
Durata medie de aprobare este de 8 ani.
De câțiva ani, putem crea vaccinuri ARNm,
care sunt dezvoltate mult mai rapid.
Cum funcționează aceste vaccinuri?
Sunt ele sigure?
Și prin ce se deosebesc de cele tradiționale?
În primul rând, trebuie să înțelegem cum funcționează sistemul imunitar.
Când un virus intră în organism se va atașa de o celulă
și își va injecta ARN-ul sau ADN-ul propriu.
Acesta este ca un plan pentru celule: conține instrucțiuni pentru ce vor produce celulele.
În acest caz, ARN-ul virusului îi dictează celulei să producă mai multe copii
ale aceluiași virus.
Celulele devin fabrici de virusuri, producând noi copii după acesta pentru a infecta
și mai multe celule.
Organismul nostru are un sistem natural de apărare împotriva intrușilor.
Sistemul imunitar atacă orice proteină, virus sau bacterie străină organismului.
Dar durează câteva zile până când organismul învață cum să atace intrușii.
Între timp, celulele infectate lucrează non-stop, copiind virusul
și răspândindu-l în organism.
În alte cuvinte: apar simptome ale infecției.
După câteva zile, sistemul imunitar a învățat cum să atace virusul
și va începe să producă anticorpi.
Anticorpii se atașează de virusuri, împiedicându-i să infecteze noi celule
și marcându-i pentru a fi distruși.
După cum putem vedea, sistemul imunitar este remarcabil, dar poate fi lent în organizarea unui atac.
Acesta este motivul pentru care ne îmbolnăvim, în primul rând.
Pentru a-l ajuta, dezvoltăm vaccinuri.
Ideea este de a antrena sistemul imunitar să recunoască și să lupte împotriva unei infecții
înainte ca aceasta să se instaleze în organism.
E ca și cum am arăta sistemului imunitar un portret al virusului și i-am spune:
"dacă îl vezi, ucide-l."
Există mai multe tipuri de vaccin, dar haideți să ne uităm la
noile vaccinuri ARNm.
Pentru a înțelege cum funcționează, vom lua ca exemplu pandemia de COVID19.
Ați văzut imagini ale virusului cu un înveliș de țepi ușor de recunoscut.
Acești țepi îi permit virusului să se atașeze de anumite celule din organism (ACE2)
și să le infecteze.
Aici intervine ideea cheie pentru vaccinul COVID19: dacă am putea antrena sistemul imunitar
să recunoască acești țepi, producându-i în organismul nostru?
Pentru asta, cercetătorii au analizat schema virusului, ARN-ul acestuia, și au izolat partea responsabilă
pentru producerea acelor țepi.
Pe baza acestei scheme, au creat ARNm-ul sau ARN-ul mesager.
Acesta este o formă specială de ARN care poate intra în celule și dicta instrucțiuni.
În acest caz, ARN-ul conține instrucțiunile necesare pentru producția țepilor coronavirusului,
nu a virusului în sine, doar a țepilor.
Vaccinurile ARNm conțin instrucțiuni pe baza cărora celulele produc o parte a virusului,
ca și cum le-am da să urmeze o rețetă.
Odată ce începe producția, sistemul imunitar se activează
și învață să atace acești intruși.
Durează puțin până când sistemul imunitar distruge acești țepi,
dar nu te vei îmbolnăvi pentru că va lupta doar cu țepii, nu cu virusul.
Asta e tot!
Sistemul imunitar a învățat cum să atace țepii coronavirusului.
Va distruge toți țepii produși de celule, inclusiv vaccinul ARNm.
În organism rămân celule speciale - "celule B" sau celule de memorie.
Acestea pot supraviețui luni sau chiar ani până la următorul contact cu virusul.
Când acesta se produce, celulele B pot crea imediat anticorpii corecți,
prevenind răspândirea virusului și îmbolnăvirea.
Tehnica ARNm este interesantă pentru că permite dezvoltarea rapidă a unui vaccin
odată ce cunoaștem secvența ADN sau ARN a unui virus.
Și, pentru că vaccinul permite organismului producerea doar a unei unei părți a virusului
nu ne vom îmbolnăvi.
Vaccinurile tradiționale folosesc variante atenuate ale virusului.
Acestea provoacă de asemenea un răspuns imunitar, dar pot cauza și simptome ușoare.
Acum știi cum funcționează vaccinurile ARNm, dar sunt ele sigure?
Este o concepție greșită că ARNm-ul din vaccin
ne-ar putea modifica ADN-ul celular.
Nu este adevărat.
ARNm-ul este foarte fragil și supraviețuiește doar câteva ore în organism.
Suficient cât să producă proteinele virale, acei țepi,
și să pregătească răspunsul imunitar al organismului.
După câtva timp organismul va elimina complet ARNm-ul din vaccin.
O altă concepție greșită este faptul că sunt nesigure pentru că au fost dezvoltate atât de repede.
În cazul COVID19, au fost necesare doar câteva zile pentru un prim vaccin de test.
Viteza se datorează faptului că unele companii investiseră deja mult în tehnologia ARNm
și pentru că aveam multe informații despre familia coronavirusurilor.
Atât pentru acest video.
Acum știi cum funcționează vaccinurile ARNm.
Dar nu trebuie să mă crezi pe cuvânt.
Toate sursele pentru producerea acestui video sunt disponibile în descrierea de mai jos.
Consultă-le dacă vrei o explicație mai amănunțită.
Dă un like acestui video dacă ți-a fost util și înscrie-te la acest canal.
și înscrie-te la acest canal.
Mulțumesc pentru vizionare. Pe data viitoare!